Document ID: /roh_data/filtered/Billingualer_Corpus_interleaved-de-rm.jsonl.gz/207

This is a text translated from German to Rumantsch Grischun.
Ja zu einer ausgewogenen und überzeugenden Gerichtsreform

Die Gerichtsorganisation in Graubünden soll professioneller und wirksamer werden. Die Vorberatungs-Kommission des Grossen Rats ist einstimmig der Auffassung, dass die heutige Organisation den gestiegenen Anforderungen nicht mehr genügt. Angestrebt wird nun eine Verbesserung bei den erstinstanzlichen Gerichten, denn sie sind für das Funktionieren der Justiz von grösster Bedeutung.

Eine Reform der bündnerischen Gerichtsorganisation ist nach Auffassung der grossrätlichen Vorberatungs-Kommission zwingend nötig. Die Kommission hat unter dem Präsidium von Grossrat Andrea Brüesch und in Anwesenheit des zuständigen Regierungsrats Peter Aliesch die Botschaft zur Gerichtsreform beraten. Die Vorlage der Regierung wird dabei als ausgewogener Vorschlag beurteilt, der in jeder Beziehung einen überzeugenden Mittelweg zwischen traditionellen Strukturen und notwendigen Anpassungen darstellt. Die Kommission unterstützt daher die Vorlage der Regierung geschlossen in allen wesentlichen Punkten.

Angestrebt wird mit der Reform, insbesondere bei den erstinstanzlichen Gerichten die Effizienz zu erhöhen, die Qualität zu verbessern und die Verfahren zu beschleunigen. Diese Verbesserungen liegen im Interesse aller Bürgerinnen und Bürger. Denn funktionierende Justiz bedeutet, dass die Ansprüche der Bevölkerung von den Gerichten optimal und rasch behandelt und beurteilt werden. Dabei schliesst die Zielsetzung die Wahl von Laienrichterinnen und Laienrichtern keineswegs aus. Im Sinne einer bürgernahen Justiz soll eine juristische Ausbildung weiterhin nicht Voraussetzung für die Tätigkeit in einem Gericht sein.

Die Vorberatungs-Kommission unterstützt geschlossen die Auffassung, dass die Vorlage nicht mit anderen Fragen und Revisionen verknüpft und belastet wird. Sie konzentriert sich zu Recht auf die Reform der Gerichtsorganisation. Die Kommission hat das klare Ziel, die Realisierung der umsichtigen, ausgewogenen und auf die Verhältnisse im Kanton Graubünden abgestimmten Reformvorlage zu ermöglichen. Dieser Blick aufs Ganze legt eine Zurückhaltung bei Begehren nahe, welche die Vorlage als Einheit belasten.

Wesentliche Punkte der Gerichtsreform

Die Kernpunkte der vorgeschlagenen Gerichtsreform betreffen das Vermittleramt, die Zuständigkeiten im Strafprozess, die Bezirkseinteilung sowie die Organisation der Bezirksgerichte. Die entsprechenden Vorschläge sind weitgehend unbestritten. Es handelt sich um folgende Punkte:

- Die Vermittlerfunktion wird dem Kreispräsidenten übertragen. Dieser bleibt daneben Einzelrichter. Seine Zuständigkeiten erfahren gewisse Anpassungen. Über deren genaue Ausgestaltung bestehen innerhalb der Kommission unterschiedliche Auffassungen.

- Die Kreisgerichte und die Kreisgerichts-Ausschüsse werden aufgehoben und die strafrechtlichen Zuständigkeiten auf die Bezirksgerichte bzw. deren Ausschüsse übertragen. Für Verwaltungsaufgaben der Kreise ist nun generell der Kreisrat zuständig.

- Um gute Voraussetzungen für eine effiziente Justiz zu schaffen, sollen einzelne Bezirke zusammengelegt und geographisch weitgehend an die heutigen Regionen angeglichen werden. Dies betrifft die Bezirke Val Müstair und Inn, Hinterrhein und Heinzenberg sowie Glenner und Vorderrhein. Überdies werden das Prättigau und der Kreis Safien an die Region angeglichen.

- Um die Bezirksgerichte zu stärken sollen diese neu direkt durch die Stimmberechtigten gewählt werden. In Bezug auf die Organisation der Bezirksgerichte schlägt die Regierung eine flexiblere und damit sachgerechtere Lösung vor.

Verbesserungen bei unentgeltlicher Rechtspflege und der Gewaltentrennung

Eine Neuregelung schlägt die Vorberatungs-Kommission bei der unentgeltlichen Rechtspflege vor. Mit einer neuen Zuständigkeitsordnung sollen die steigenden Kosten in diesem Bereich in den Griff bekommen werden. Der Vorschlag der Kommission führt zu keiner Kostenverschiebung zwischen Kanton und Gemeinden.

Unterschiedlicher Auffassung ist die Kommission, in welchem Umfang der Grundsatz der Gewaltentrennung im Kanton Graubünden gestärkt werden soll. Eine Mehrheit der Kommission will wie die Regierung eine Lösung, die den Bedürfnissen der Gemeinden - gerade in Randregionen - und den speziellen Gegebenheiten unseres Kantons Rechnung trägt. Demgegenüber beantragt die Kommissionsminderheit eine strikte Trennung der Ämter.

Der Grosse Rat wird die Botschaft der Regierung in seiner Maisession behandeln. Vorerst diskutiert und entscheidet das Bündner Parlament verschiedene Grundsatzfragen. Auf Grund dieser Entscheide wird alsdann die Beratung der einzelnen Gesetzesbestimmungen in Angriff. Stimmt auch der Grosse Rat der Gerichtsreform zu, werden die Bündner Stimmberechtigten voraussichtlich in der Volksabstimmung vom 12. März 2000 darüber befinden können. So wären an den Kreiswahlen im Mai 2000 neben den Mitgliedern des Grossen Rats nur noch die neuen Funktionen (Kreispräsident/in und Stellvertreter/in) zu besetzen. Das Inkrafttreten der Reform ist auf Anfang 2001 vorgesehen. Die Amtsdauer der übrigen Amtsträger und -trägerinnen (Kreisrichter/innen und Vermittler/innen) wird bis dahin verlängert.

Die Vorschläge der Regierung zur Gerichtsreform greifen im Wesentlichen die Lösungen des Vorentwurfs auf, die der Präsident des Kantonsgerichts, Alex Schmid, im Auftrag der Regierung erarbeitet hatte. Dessen Vorschläge wurden bereits von einer Expertenkommission unter dem Vorsitz von Regierungsrat Peter Aliesch unterstützt. Sie sind in einem ausgedehnten Vernehmlassungsverfahren weitgehend auf Zustimmung gestossen.

Gremium: Grossrätliche Vorberatungs-Kommission

Quelle: dt Grossrätliche Vorberatungs-Kommission

Data: 19.05.1999

Gea ad ina refurma equilibrada e persvadenta da las dretgiras

L'organisaziun da las dretgiras en il Grischun duai daventar pli professiunala e pli effizienta. La cumissiun predeliberanta dal cussegl grond è unanimamain da l'opiniun che l'organisaziun actuala na saja betg pli suffizienta per las pretaisas creschidas. Ins vul ussa meglierar la situaziun tar las dretgiras da l'emprim'instanza ch'èn d'impurtanza suprema per il funcziunar da la giurisdicziun.

Ina refurma da l'organisaziun da las dretgiras grischunas è tenor l'opiniun da la cumissiun predeliberanta dal cussegl grond urgentamain necessaria. Sut il presidi da deputà Andrea Brüesch ed en preschentscha dal cusseglier guvernativ cumpetent Peter Aliesch ha la cumissiun deliberà il messadi per la refurma da las dretgiras. Il project da la regenza vegn taxà sco proposta equilibrada ch'è en tuts reguards ina via media persvadenta tranter las structuras tradiziunalas e las adattaziuns necessarias. La cumissiun sustegna perquai il project da la regenza unanimamain en tut ils puncts essenzials.

Cun la refurma vul ins augmentar l'effizienza oravant tut tar las dretgiras da l'emprim'instanza, meglierar la qualitad ed accelerar las proceduras. Questas meglieraziuns vegnan fatgas en l'interess da tut las burgaisas e tut ils burgais. Ina giurisdicziun che funcziuna munta che las pretaisas da la populaziun vegnian tractadas e giuditgadas da las dretgiras a moda optimala e speditiva. La finamira n'excluda absolutamain betg l'elecziun da derschadras e derschaders laics. En il senn d'ina giurisdicziun manaivla al burgais duai ina furmaziun giuridica er en l'avegnir betg esser ina premissa per l'activitad en ina dretgira.

La cumissiun predeliberanta sustegna unanimamain l'opiniun ch'il project na duai betg vegnir collià ed engrevgià cun ulteriuras dumondas e revisiuns. Ella sa concentrescha cun tutta raschun sin la refurma da l'organisaziun giudiziala. La cumissiun ha la finamira clera da pussibilitar la realisaziun dal project da refurma ponderà, equilibrà ed accordà cun las relaziuns en il chantun Grischun. Quest'egliada sin l'integralitad pretenda ina tscherta reserva en cas da pretaisas ch'engrevgieschan il project sco unitad.

Puncts essenzials da la refurma da las dretgiras

Ils puncts centrals da la refurma proponida da las dretgiras concernan l'uffizi da mediatur, las cumpetenzas en la procedura penala, la repartiziun en districts sco era l'organisaziun da las dretgiras districtualas. Las propostas correspundentas èn per gronda part incontestadas. I sa tracta dals sequents puncts: -

La funcziun da mediatur vegn surdada al mastral. Ultra da quai resta quel derschader singul. Sias cumpetenzas vegnan modifitgadas in zic. Davart lur furma definitva datti differentas opiniuns entaifer la cumissiun. -

Las dretgiras cirquitalas e las giuntas da las dretgiras cirquitalas vegnan abrogadas e las cumpetenzas da dretg penal vegnan adossadas a las dretgiras districtualas resp. a lur giuntas. Per incumbensas administrativas dals circuls è uss en general cumpetent il cussegl cirquital.

- Per crear bunas premissas per ina giustia effizienta duain singuls districts vegnir unids ed adattads geograficamain per gronda part a las regiuns actualas. Quai pertutga ils districts Val Müstair ed En, Valragn e Mantogna sco era Glogn e Rain anteriur. Ultra da quai vegnan il Partenz ed il circul da Stussavgia adattads a la regiun.

- Per rinforzar las dretgiras districtualas duain quellas da nov vegnir elegidas directamain tras ils votants. Areguard l'organisaziun da las dretgiras districtualas propona la regenza ina soluziun pli flexibla e cun quai pli adequata.

Meglieraziuns tar la giurisdicziun gratuita e tar la separaziun da las pussanzas

La cumissiun predeliberanta propona ina nova reglamentaziun da la giurisdicziun gratuita. Grazia ad in nov urden da cumpetenza duai ins avair la controlla sur dals custs creschents sin quest sectur. La proposta da la cumissiun na chaschuna nagin spustament dals custs tranter il chantun e las vischnancas.

La cumissiun è da different avis en la dumonda, en tge dimensiun ch'il princip da la separaziun da las pussanzas en il chantun Grischun duai vegnir rinforzà. Ina maioritad da la cumissiun vul, sco la regenza, ina soluziun che tegna quint dals basegns da las vischnancas - oravant tut en regiuns periferas - e da la situaziun speziala da noss chantun. Cuntrari a quai propona la minoritad da la cumissiun ina separaziun stricta dals uffizis.

Il cussegl grond vegn a tractar il messadi da la regenza en sia sessiun da matg. A l'entschatta discuta e decida il parlament grischun davart differentas dumondas da princip. A basa da questas decisiuns vegnan alura deliberadas las singulas disposiziuns da la lescha. Sch'er il cussegl grond accepta la refurma da las dretgiras, vegnan ils votants grischuns a pudair decider en questa chaussa probablamain en la votaziun dal pievel dals 12 da mars 2000. A las elecziuns cirquitalas dal matg 2000 fissan damai d'eleger ultra dals deputads en il cussegl grond be pli las funcziuns novas (mastral/mastralessa e substitut/a). L'entrada en vigur da la refurma è previsa per l'entschatta da l'onn 2001. La durada d'uffizi dals ulteriurs titulars (derschaders/derschadras cirquital(a)s e mediatur(a)s vegn prolungà enfin là.

Las propostas da la regenza davart la refurma da las dretgiras reprendan substanzialmain las soluziuns dal sboz preliminar ch'il president da la dretgira chantunala, Alex Schmid, ha elavurà sin incumbensa da la regenza. Sias propostas èn gia vegnidas sustegnidas d'ina cumissiun d'experts sut il presidi da cusseglier guvernativ Peter Aliesch. Ellas han chattà vasta accoglientscha en ina procedura da consultaziun extendida.

Gremi: cumissiun predeliberanta dal cussegl grond

Funtauna: rg cumissiun predeliberanta dal cussegl grond

Data: 19.05.1999